All Too Well: The Short Film

All Too Well: The Short Film הוא סרט דרמה רומנטית אמריקאי קצר שהוסרט, בוים והופק על ידי טיילור סוויפט. הסרט נקרא על שם השיר "All Too Well" של סוויפט מ-2012, ומבוסס על הגרסה בת 10 הדקות של השיר, ובו מככבים סיידי סינק ודילן או'בריאן כזוג בעל מערכת יחסים שגורלה להתפרק; סוויפט מופיעה בחלק קצר מתוכו. הוא הועלה ליוטיוב בשידור חי ב-12 בנובמבר 2021, לצד אלבום ההוצאה החוזרת השני שלה, . הסרט הוקרן באותו היום בקולנוע AMC בכיכר לינקולן, ניו יורק.<ref></ref>

הסרט קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

== עלילה ==
All Too Well: The Short Film נפתח בציטוט של המשורר הצ'יליאני פבלו נרודה: "אהבה כל כך קצרה, לשכוח זה כל כך ארוך". הסרט מתאר את מערכת היחסים של שני אנשים, היא (סיידי סינק) והוא (דילן או'בריאן), כשהגרסה בת 10 הדקות של השיר של סוויפט "All Too Well" (2021) שזורה לאורך כולו. הסרט נפתח כשהזוג שוכב יחד במיטה, בעת שהיא מהופנטת ממנו. הם נוסעים לצפון מדינת ניו יורק, שם היא משאירה את הצעיף האדום שלה בבית השייך לאחותו. מערכת היחסים שלהם מקבלת תפנית בארוחת ערב, במהלכה הוא מתעלם מחברתו כשהוא עסוק בחבריו. הם רבים על זה אחר כך; הוא מתייחס אליה בצורה יהירה ומזלזלת, בעוד שהיא נסערת ושבורת לב, אך עדיין רוצה להישאר עימו. הוא מתנצל, והם רוקדים לאור המקרר. עם זאת, ריב נוסף בין השניים פוצח, והדבר גורם לכך שהם נפרדים זה מזה. לאחר מכן, היא בוכה במיטתה, תוך שהיא מתעלמת משיחות הטלפון שלו. ישנו מונטאז' המציג אותה לבדה במסיבות וזאת, בנוסף לכך שהיא מוצגת כאומללה ביום הולדתה ה-21. עם זאת, חייו של בן זוגה לשעבר נמשכים כשהוא הולך לבדו ברחוב בברוקלין, ונזכר בכמה מהרגעים המאושרים יותר במערכת היחסים שלהם. לאחר מכן, הסרט מדלג 13 שנים אל העתיד; היא הפכה לסופרת (ומגולמת על ידי טיילור סוויפט) וחוגגת את יציאת הרומן שלה "All Too Well", ככל הנראה, המפרטת את כאב הלב של שנות העשרים המוקדמות לחייה, עם קהל מעריצים בחנות ספרים עמוסה. בחוץ, איש מבוגר מסתכל פנימה דרך החלון, לובש את אותו צעיף שהיא השאירה באותן השנים אצלו.

== שחקנים ==
* סיידי סינק – היא
** טיילור סוויפט – היא, מאוחר יותר
* דילן או'בריאן – הוא
* שון לוי – אבא של היא

== רקע והפקה ==
הזמרת-יוצרת האמריקאית טיילור סוויפט הכריזה שאלבום ההוצאה החוזרת השני שלה, , יופץ ב-12 בנובמבר 2021.<ref></ref> האלבום כלל את הגרסה שהוקלטה מחדש של הרצועה האהובה על מעריציה, "All Too Well", ואת הגרסה המקורית שלו בת 10 הדקות כרצועת בונוס "מהכספת".<ref></ref><ref></ref> ב-5 בנובמבר 2021, נחשף ב"בוקר טוב אמריקה" טיזר לסרט קצר שהוסרט ובוים על ידי סוויפט, בשם All Too Well, המבוסס על השיר. הוא יצא לאקרנים ברחבי העולם ב-12 בנובמבר, לצד . הטיזר הציג מכונית חולפת על פני כביש מכוסה בעצים סתוויים משני הצדדים, וצוות השחקנים בסרט מורכב מסוויפט, השחקנית האמריקאית סיידי סינק והשחקן האמריקאי דילן או'בריאן.<ref name=":0"></ref><ref name=":2"></ref>

ב-11 בנובמבר, חשפה סוויפט ברשתות החברתיות שלה ש-All Too Well: The Short Film צולם בפורמט סרט 35 מ"מ, בידי הצלמת רינה יאנג.<ref name=":1"></ref> במהלך ריאיון שהתקיים ב-Late Night with Seth Meyers, הצהירה שהיא ליהקה את סינק ואו'בריאן כיוון שהם שני האנשים היחידים שהיא דמיינה שיוכלו לשחק בסרט. בהמשך, הוסיפה שהיא מעריצה ענקית של יצירותיו של או'בריאן, ושהיא לא הייתה ממשיכה בעשיית הסרט אם סינק הייתה דוחה את ההצעה. היא הסבירה: "אני אוהבת לעבוד עם חברים או אנשים שלדעתי יתרגשו מהעבודה איתי. מעולם לא עשיתי סרט קצר לפני כן. הייתי צריכה להגיע לאנשים שאולי יאמינו שאני מסוגלת לזה. אני פשוט המומה ממה שעשו [סינק ואו'בראיין] – הם נענו להצעה והתוצאה מעולה".<ref></ref>

== הפצה ==
ב-5 בנובמבר 2021, נחשף ב"בוקר טוב אמריקה" טיזר לסרט קצר שהוסרט ובוים על ידי סוויפט, בשם, All Too Well: The Short Film, המבוסס על השיר,"All Too Well", שיצא במקור בשנת 2012, כחלק מ-Red.<ref name=":2" /><ref name=":0" /> בטיזר הוצגה מכונית עתיקה נוסעת בכביש מוקף בעצים סתוויים, תוך שציינו שצוות השחקנים יורכב מטיילור סוויפט, השחקנית האמריקאית סיידי סינק והשחקן האמריקאי דילן או'בריאן.<ref name=":1" />

הבכורה העולמית של הסרט אירעה ב-12 בנובמבר בקולנוע AMC בכיכר לינקולן, ניו יורק.<ref></ref> הוא פורסם ביוטיוב ב-12 בנובמבר 2021, ב-19:00 בערב. שעות ספורות לאחר יציאתו של, , בחצות.<ref></ref>

== פרסים ומועמדויות ==
בטקס פרסי הווידאו קליפים של MTV לשנת 2022 הסרט קיבל חמש מועמדויות לפרסים מתוכן זכה בשלוש, כולל בפרס קליפ השנה.
{| class="wikitable"
|-
! scope="col" | פרס
! scope="col" | שנה
! scope="col" | קטגוריה
! scope="col" | תוצאה
! scope="col" class="unsortable" |מקור
|-
! rowspan="5" scope="row" |פרסי הווידאו קליפים של MTV
| rowspan="5" |2022
|קליפ השנה
|
| rowspan="5" |
|-
|קליפ ארוך
|
|-
|הבימוי הטוב ביותר
|
|-
|הצילום הטוב ביותר
|
|-
|העריכה הטובה ביותר
|
|}

== קישורים חיצוניים ==

* [https://www.billboard.com/articles/news/9655783/taylor-swift-all-too-well-short-film All Too Well] באתר בילבורד

== הערות שוליים ==

קטגוריה:סרטי 2021
קטגוריה:סרטים באנגלית
קטגוריה:טיילור סוויפט
קטגוריה:סרטים קצרים
קטגוריה:זוכי פרס הווידאו קליפים של MTV לבימוי הטוב ביותר
קטגוריה:זוכי פרס הווידאו קליפים של MTV לקליפ השנה